P R E S S E M E D D E L E L S E

**DHL indsætter Alberto Nobis som ny CEO for DHL Express Europe**

* **Alberto Nobis er formelt tiltrådt pr. 1. januar 2019, men offentliggørelsen sker nu**
* **Hans fokus bliver fortsat at sikre, at den europæiske forretning performer i tråd med DHL Express’ principper om kundefokus, medarbejderengagement og en fortsat rentabel vækst.**

**Bonn, Tyskland d. 26. marts 2019:** Alberto Nobis er blevet udpeget som ny CEO for DHL Express Europe og dermed vender han også tilbage til DHL Express’ Global Management Board. Fra 2009 til 2012 var Alberto Nobis Global CFO for DHL Express inden han i 2013 flyttede tilbage sit hjemland i Italien. Som CEO for DHL Express i Italien bidrog Alberto Nobis med at drive divisionens vækst på det italienske marked. Med virkning fra 1. januar 2019 har han nu overtaget ansvaret for DHL Express Europe efter John Pearson, der blev Global CEO for DHL Express.

”For DHL Express er kvalitet og vækst fundamentet for vores succes før, nu og fremover. Siden han tog jobbet i Italien som adm. direktør har Alberto Nobis bevist, at han formår at fokusere på begge dele. Hans bestræbelser på at løfte den italienske forretning på alle områder har medvirket til, at Italien er blevet et af vores største markeder og et marked, som vi forventer fortsat vil præstere rigtig godt. Vi ser frem til at opleve, hvordan Alberto Nobis bruger sin indgående erfaring til at få DHL Express til at vokse til det næste niveau på tværs af Europa i 2019 og frem,” siger John Pearson, der er Global CEO for DHL Express.

Alberto Nobis har over 10 års erfaring hos DHL Express herunder flere ledende stillinger som CFO og CEO for DHL-koncernen. I den nye rolle er han ansvarlig for tæt på 50 lande i Europa med fokus på, hvordan regionen præsterer på tværs af det, der definerer strategien: At have medarbejdere, der fundamentalt er motiveret til at give gode kundeoplevelser, hvilket kan aflæses direkte i kundernes loyalitet og på rentabiliteten i DHLs netværk.

”Det er både en stor ære og en spændende udfordring at blive udnævnt til CEO for DHL Express Europe. I min nye stilling kan jeg trække på den flerårige erfaring, jeg har opnået i virksomheden, samt ikke mindst støtten fra vores medarbejdere og vores netværk til yderligere at forbedre indsatsen overfor vores europæiske kunder. Jeg glæder mig virkelig meget til at arbejde med John for at nå næste niveau i DHL Express’ vækst,” siger Alberto Nobis, CEO for DHL Express Europe.

Alberto Nobis’ efterfølger for DHL Express i Italien vil blive annonceret i de kommende uger.

– –

**For yderligere henvendelser kontakt venligst:**

Deutsche Post DHL Group

​Media Relations

​Tim Rehkopf

​Telefon: +49 228 182-9944

​E-mail: pressestelle@dpdhl.com

På nettet: dpdhl.de/press

Følg Deutsche Post DHL Group på twitter: <http://www.twitter.com/DeutschePostDHL>

Samurai PR

​Uffe Erup Larsen

​Telefon: +45 26 25 52 54

​E-mail: uffe@samurai-pr.dk

**Om DHL:**

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistik–ydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 380.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundheds–pleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”. DHL er en del af Deutsche Post DHL Group. Den realiserede omsætning var i 2018 på mere end 61 milliarder euro. [www.dhl.dk](http://www.dhl.dk)